1. ------IND- 2018 0496 B-- HU- ------ 20200214 --- --- FINAL

**TERVEZET**

|  |  |  |  |  |
| --- | --- | --- | --- | --- |
|  | |  | | Belga Királyság |
|  | |  | | \_\_\_\_\_\_\_\_\_ |
|  | |  | |  |
|  | |  | | **A KÖZEGÉSZSÉGÜGYÉRT, AZ ÉLELMISZERLÁNC BIZTONSÁGÁÉRT ÉS A KÖRNYEZETÉRT FELELŐS SZÖVETSÉGI KÖZSZOLGÁLAT** |
|  | |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | |  | |  |
|  | |  | | **Királyi rendelet a „Nutri-Score” logó használatáról** |
|  | |  | |  |
|  | |  | | **FÜLÖP, a Belgák Királya,** |
|  | |  | |  |
|  | |  | | Üdvözlet mindenkinek, a jelenlévőknek és az ezután érkezőknek. |
|  | |  | | Tekintettel a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről szóló, 2011. október 25-i 1169/2011/EU európai parlamenti és tanácsi rendelet 36. és 38. cikkére, |
|  | |  | | tekintettel az élelmiszerekkel kapcsolatos, tápanyag-összetételre és egészségre vonatkozó állításokról szóló, 2006. december 20-i 1924/2006/EK európai parlamenti és tanácsi rendelet 8. és 23. cikkére, |
|  | |  | | tekintettel az élelmiszerek és egyéb termékek tekintetében a fogyasztók egészségének védelméről szóló, 1977. január 24-i törvény 2. cikkének 1. és 2. albekezdésére, |
|  | |  | | tekintettel a pénzügyi ellenőr 2018. november 29-i véleményére,  tekintettel az élelmiszer-politikával és az egyéb fogyasztási cikkek felhasználásával foglalkozó tanácsadó testület 2019. február 26-i véleményére, |
|  |  | |
|  | |  | | tekintettel az Államtanácsról szóló, 1973. január 12-én összehangolt törvények 84. cikke 1. §-a 1. albekezdésének 2. pontja értelmében az Államtanácshoz 2018. december 18-án intézett 65046/3. sz., 30 napon belüli vélemény iránti kérelemre,  figyelembe véve, hogy e határidőn belül nem küldtek véleményt,  tekintettel az Államtanácsról szóló, 1973. január 12-én összehangolt törvények 84. cikke 4. §-ának 2. albekezdésére, |
|  | |  | | tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelv 5. cikkének (1) bekezdése értelmében az Európai Bizottságnak 2018. szeptember 28-án megküldött tájékoztatásra, |
|  | |  | | a közegészségügyi miniszter javaslatára, |
|  | |  | | az alábbiakat rendeltük és rendeljük el: |
|  | |  | | **1. cikk** Ez a királyi rendelet az EUIPO-nál (az Európai Unió Szellemi Tulajdoni Hivatala) bejelentett „Nutri-Score” logó használatára vonatkozó szabályokat állapítja meg és rögzíti annak használati feltételeit. A „Nutri-Score” az élelmiszerek tápértékének jelölésére szolgáló, önkéntesen használható logó. |
|  | |  | | **2. cikk** 1. § A „Nutri-Score” logót az e rendelet mellékletében szereplő specifikációban meghatározottak szerint kell használni.    2. § Amikor az élelmiszeripari vállalkozók egy vagy több saját márkanevük tekintetében kötelezettséget vállalnak a „Nutri-Score” használatára, e kötelezettségvállalásnak az általuk az érintett márkanév vagy márkanevek alatt a belga piacon forgalomba hozott összes élelmiszerre vonatkoznia kell.  **3. cikk** E rendelet a Belga Értesítőben (Moniteur belge) történő közzétételének napján lép hatályba. |
|  | |  | | **4. cikk** E rendelet végrehajtásáért a közegészségügyért felelős miniszter felel.  Brüsszel, 2019. március 1. |
|  | |  | | A Király nevében: |
|  | |  | | A közegészségügyi miniszter, |
|  | |  | |  |
|  | |  | |  |
|  | |  | |  |
|  | |  | |  |
|  | |  | |  |
|  | |  | |  |
| Maggie DE BLOCK | | | | | |

**A „Nutri-Score” logó használatáról szóló királyi rendelet melléklete.**

**SPECIFIKÁCIÓ**

Az élelmiszerek besorolásához az élelmiszeripari vállalkozók a következő számítási szabályokat alkalmazzák egymást követő sorrendben:

- az élelmiszer tápértékének kiszámítása;

- a kiszámított tápérték alapján az élelmiszer tápanyagtartalom szerinti besorolása az öt színű skálán.

**1) Az élelmiszerek tápértékének kiszámítása**

A számítási mód valamennyi élelmiszer esetében azonos, kivéve a sajtokat, a növényi vagy állati zsírokat és az italokat. Ezen élelmiszerkategóriák tekintetében az 1-b pontban említett megoldásokat kell alkalmazni.

**1a) Általános eset**

Az élelmiszerek tápértéke olyan egyedi és általános érték kiszámításán alapul, amely minden élelmiszer esetében a következőket veszi figyelembe:

- „negatív”-nak minősülő N összetevő,

- „pozitív”-nak minősülő P összetevő.

A tápérték N összetevője azokat a tápanyagokat veszi figyelembe, amelynek fogyasztását ajánlatos korlátozni: energiatartalom (100 g élelmiszerre számított kalóriabevitel kJ-ban kifejezve), telítettzsírsav-, cukor- (100 g élelmiszerben, grammban kifejezve) és sótartalom (100 g élelmiszerben, milligrammban kifejezve). Értéke az élelmiszer tápanyag-összetételének tartalma alapján 1-től 10-ig adott pontszámok összegének felel meg (ld.: 1. táblázat). Az N összetevő értéke 0-tól 40-ig terjedhet.

1. táblázat - A „negatív” N összetevő egyes elemeire adott pontszámok

|  |  |  |  |  |
| --- | --- | --- | --- | --- |
| Pontszám | Energia  (kJ/100g) | Telített zsírsavak  (g/100g) | Cukrok  (g/100g) | Nátrium (1)  (mg/100g) |
| 0 | ≤ 335 | ≤ 1 | ≤ 4,5 | ≤ 90 |  |
| 1 | > 335 | > 1 | > 4,5 | > 90 |  |
| 2 | > 670 | > 2 | > 9 | > 180 |  |
| 3 | > 1005 | > 3 | > 13,5 | > 270 |  |
| 4 | > 1340 | > 4 | > 18 | > 360 |  |
| 5 | > 1675 | > 5 | > 22,5 | > 450 |  |
| 6 | > 2010 | > 6 | > 27 | > 540 |  |
| 7 | > 2345 | > 7 | > 31 | > 630 |  |
| 8 | > 2680 | > 8 | > 36 | > 720 |  |
| 9 | > 3015 | > 9 | > 40 | > 810 |  |
| 10 | > 3350 | > 10 | > 45 | > 900 |  |

(1) A nátriumtartalom a kötelezően feltüntetendő adatok között szereplő sótartalom értékének 2,5-el történő elosztásával kiszámított érték.

A P összetevő kiszámításának alapja az élelmiszer gyümölcs- és zöldség-, hüvelyesnövény- és csonthéjasgyümölcs-tartalma a bennük lévő vitaminok alapján, továbbá az élelmiszer rost- és fehérjetartalma (100 g élelmiszerben, grammban kifejezve). Ezen elemek mindegyikére az adott élelmiszerben való előfordulásuk alapján 1-től 5-ig terjedő skálán adható pont (ld.: 2. táblázat). A tápérték pozitív P összetevője az említett három elemre adott pontszámok összegén alapuló, tehát 0 és 15 közötti érték.

2. táblázat - A „pozitív” P összetevő egyes tápanyagelemeire adott pontszámok

|  |  |  |  |
| --- | --- | --- | --- |
| Pontszám | Gyümölcsök és zöldségek, hüvelyesek és csonthéjas gyümölcsök  (g/100g) | Élelmi rostok  (g/100g)  AOAC módszer | Fehérjék  (g/100g) |
| 0 | ≤ 40 | ≤ 0,9 | ≤ 1,6 |  |
| 1 | > 40 | > 0,9 | > 1,6 |  |
| 2 | > 60 | > 1,9 | > 3,2 |  |
| 3 | - | > 2,8 | > 4,8 |  |
| 4 | - | > 3,7 | > 6,4 |  |
| 5 | >80 | > 4,7 | > 8,0 |  |

*- A tápérték kiszámítása:*

A végleges tápérték a negatív N és a pozitív P érték különbsége, figyelembe véve az alábbiakban felsorolt feltételeket.

Tápérték = Összes N pontszám – Összes P pontszám

Valamely élelmiszer végleges tápértéke tehát - 15 (táplálkozás szempontjából legkedvezőbb) és + 40 (táplálkozás szempontjából a legkedvezőtlenebb) elméleti érték között lehet.

*- A szabályok alkalmazása:*

Ha az N összetevő összértéke nem éri el a 11 pontot, akkor a tápérték annak az N összetevőnek az összpontszámával egyezik meg, amelyből a P összetevő összpontszámát levonják.

Ha az N összetevő összértéke 11 pont vagy azt meghaladó, és

* ha a „gyümölcs és zöldség” elem pontszáma 5, akkor a tápérték annak az N összetevőnek az összpontszámával egyezik meg, amelyből a P összetevő összpontszámát levonják.
* ha a „gyümölcs és zöldség” elem pontszáma 5-nél kisebb, akkor a tápérték akkor a tápérték annak az N összetevőnek az összpontszámával egyezik meg, amelyből az „élelmi rost” és a „gyümölcs és zöldség” pontok összegét levonják. Ebben az esetben a tápérték kiszámításánál a fehérjetartalmat nem kell számításba venni.

**1b) Különleges esetek**

Mivel a Nutri-Score-t nem a 0-3 éves gyermekeknek szánt élelmiszerekre dolgozták ki, azt nem ajánlott az érintett termékeken elhelyezni.

*- Sajtok:*

A tápérték kiszámításakor figyelembe kell venni a fehérjetartalmat, függetlenül attól, hogy az N összpontszám ≥11 vagy sem.

Tápérték = Összes N pontszám – Összes P pontszám

*- Hozzáadott zsírok:*

A zsírsavtartalom pontozási táblázat a telítettzsírsav-/zsír-összetevőn alapul; a pontozás 10%-ról indul és 6%-onként emelkedik.

3. táblázat - Hozzáadott zsírok esetében a telítettzsírsav-/zsír-összetevőre vonatkozó pontozási táblázat

|  |  |
| --- | --- |
| Pontszám | Anyagtartalom    Telített zsírsavak/zsírok |
| 0 | <10 |  |
| 1 | <16 |  |
| 2 | <22 |  |
| 3 | <28 |  |
| 4 | <34 |  |
| 5 | <40 |  |
| 6 | <46 |  |
| 7 | <52 |  |
| 8 | <58 |  |
| 9 | <64 |  |
| 10 | ≥64 |  |

*- Italok:*

Az italok tápértékének kiszámítása a következő táblázat alapján történik:

4. táblázat - Italok pontozási táblázata

|  |  |  |  |
| --- | --- | --- | --- |
| Pontszám | Energia  (kJ/100ml) | Cukrok  (g/100ml) | Gyümölcs és zöldség  (%) |
| 0 | ≤0 | ≤0 | ≤40 |  |
| 1 | ≤30 | ≤1,5 |  |  |
| 2 | ≤60 | ≤3 | >40 |  |
| 3 | ≤90 | ≤4,5 |  |  |
| 4 | ≤120 | ≤6 | >60 |  |
| 5 | ≤150 | ≤7,5 |  |  |
| 6 | ≤180 | ≤9 |  |  |
| 7 | ≤210 | ≤10,5 |  |  |
| 8 | ≤240 | ≤12 |  |  |
| 9 | ≤270 | ≤13,5 |  |  |
| 10 | >270 | > 13,5 | >80 |  |

**2) Az 1) pont szerint kiszámított tápérték alapján az élelmiszer tápanyagtartalom szerinti besorolása az öt fokozatú skálán.**

**2a) Általános eset**

A színes grafikus ábrázolás érdekében a következő küszöbértékeket kell figyelembe venni:

|  |  |  |
| --- | --- | --- |
| Osztály | Eredményoszlop | Szín |
| A | Min. – -1 | Sötétzöld |  |
| B | 0–2 | Világoszöld |  |
| C | 3–10 | Világos-narancssárga |  |
| D | 11–18 | Középnarancssárga |  |
| E | 19–max. | Sötétnarancssárga |  |

**2b) Egyes italfajták**

Az italok esetében a következő küszöbértékeket kell figyelembe venni:

|  |  |  |
| --- | --- | --- |
| Osztály | Eredményoszlop | Szín |
| A | Ásványvíz | Sötétzöld |  |
| B | Min. – 1 | Világoszöld |  |
| C | 2−5 | Világos-narancssárga |  |
| D | 6–9. | Középnarancssárga |  |
| E | 10–max. | Sötétnarancssárga |  |

**3) A grafikus szimbólum elhelyezése a csomagoláson**

A grafikus szimbólumot a csomagolás fő látómezőjének alsó harmadán kell elhelyezni.

Ez az előírás nem vonatkozik azokra az élelmiszerekre, amelyek csomagolásának vagy tartályának legnagyobb oldala 25 cm²-nél kisebb területű.

**4) Az alkalmazott grafikus szimbólum és annak jellemzői**

A Nutri-Score elnevezésű grafikus szimbólum a következő:



|  |  |
| --- | --- |
| NUTRI-SCORE | NUTRI-SCORE |

A közegészségügyért, az élelmiszerlánc biztonságáért és a környezetért felelős szövetségi közszolgálat (SPF Santé publique, Sécurité de la Chaîne alimentaire et Environnement) által adott logó jellemzőit, különösen a méretét és a színét, a Nutri-Score együttes védjegy alkalmazásáról szóló rendelet határozza meg.

**5) A rendelkezés alkalmazásának nyomon követése**

Azon élelmiszeripari vállalkozók, amelyek vállalják az ebben a specifikációban meghatározott logó használatát, e szándékukról tájékoztatják a közegészségügyért, az élelmiszerlánc biztonságáért és a környezetért felelős szövetségi közszolgálatot, és az általa meghatározott formátumban rendelkezésére bocsátják a nyomon követéshez szükséges információkat.

Ezek az adatok egy külön fül alatt érhetők el a közegészségügyért, az élelmiszerlánc biztonságáért és a környezetért felelős szövetségi közszolgálat weboldalán: [www.health.belgium.be](http://www.health.belgium.be).

A logó használatának nyomon követését a közegészségügyért, az élelmiszerlánc biztonságáért és a környezetért felelős szövetségi közszolgálat biztosítja.

A „Nutri-Score” logó használatáról szóló 2019. március 1-jei rendeletünkhöz mellékletként csatolandó.

A Király nevében:

A közegészségügyi miniszter,

Maggie DE BLOCK